 POZVÁNKA DO VÝBEROVÉHO KONANIA 
NA ZABEZPEČENIE STRAVOVACÍCH SLUŽIEB FORMOU VÝDAJA STRAVY PRE ZAMESTNANCOV OBSTARÁVATEĽA  
1. Úvod 
V mene spoločnosti MH Teplárenský holding, a.s.  si Vás dovoľujeme požiadať o spracovanie a zaslanie cenovej ponuky do výberového konania na „Zabezpečenie stravovacích služieb formou výdaja stravy pre zamestnancov obstarávateľa“ pre závod  Košice - na Teplárenskej ulici č. 3, 042 92 Košice.
1. Predmet výberového konania
Predmetom zákazky je „Zabezpečenie stravovacích služieb formou výdaja stravy pre zamestnancov obstarávateľa“. 
Predmet zákazky zahŕňa dovoz a výdaj stravy – obedov počas pracovných dní v priestoroch závodu Košice v rozsahu:		
· Obedy - v pracovné dni: minimálne 4 druhy hlavných jedál, z toho 2 mäsité-stále rôzne (hovädzie-bravčové, bravčové, kuracie, morčacie hovädzie a pod.), 1 bezmäsité a 1 diétne alebo delená strava. 
· Každý deň účastník bude mať v ponuke minútky (napr. vyprážaný rezeň a vyprážaný syr) tieto minútky  je možné objednať v daný deň odberu obeda do 9:00 hod.
· Účastník predkladá dvoj-týždenný jedálny lístok tak, aby sa hlavné jedlo neopakovalo v priebehu dvoch týždňov, okrem stálej ponuky a aby sa v priebehu roka prihliadalo na sezónnu ponuku potravín. Takýto jedálny lístok účastník predkladá minimálne 7 dní pred jeho platnosťou. Frekvencia opakovania konkrétneho hlavného jedla by mala byť maximálne raz za 4 týždne.
· V priestoroch jedálne budú k dispozícii servítky a pochutiny: soľ, korenie, ocot, olej, omáčka a na stoloch musia byť k dispozícii špáradlá, soľ a čierne korenie.			
· Výdaj stravy obedy v pracovné dni 11:00-13:30 hod; 
· [bookmark: _Hlk110241519]Použitý riad sa bude odkladať do odkladacích regálov a do okienka na príjem použitého riadu. Účastník je zodpovedný za umytie a uloženie použitého riadu každý pracovný deň po skončení výdaja jedla.
· Zamestnanci obstarávateľa uskutočňujú objednávanie stravy (stravnej jednotky) prostredníctvom portálu objednávateľa a odber stravnej jednotky potvrdzujú magnetickými zamestnaneckými kartami, na existujúcom zariadení objednávateľa inštalovanom v priestoroch jedálne objednávateľa. Objednávanie stravy zamestnanci vykonajú deň vopred do 14:00 hod. a pri menu minútky (napr. vyprážaný rezeň a vyprážaný syr) je možnosť objednania v daný deň odberu obeda do 9:00 hod.	
· Priemerný počet vydaných obedov je  2 700 mesačne. Informácia o priemernom počte vydaných obedov slúži ako podklad ku kalkulácii ceny. Obstarávateľ sa nezaväzuje odobrať takýto počet stravných jednotiek. 

Požiadavky
Stravná jednotka sa skladá z nasledovných súčastí a zodpovedá nasledovným gramážam (gramáž mäsa je uvádzaná v surovom stave, gramáž príloh a ostatných súčastí jedla je uvádzaná po prípadnej tepelnej úprave):
· polievka				
· hlavné jedlo, skladba dennej ponuky vždy tvorená energeticky výdatnejšími jedlami, diétou alebo delenou stravou, bezmäsitým jedlom, šalátom, cestovinou 
· nápoj				
· príloha k hlavnému jedlu (zeleninový šalát, kompót a pod.). Menu obsahuje šalát alebo kompót, podľa toho, čo sa hodí ako príloha k hlavnému jedlu. 

Hmotnosť podávaných porcií:				
- objem polievky - min. 330 ml				
- váha mäsa pri hlavnom mäsitom jedle - min. 150 g				
- váha prílohy pri hlavnom mäsitom jedle - min. 250 g				
- váha zeleniny pri hlavnom zeleninovom jedle - min. 200 g			
- váha prílohy pri hlavnom zeleninovom jedle - min. 200 g				
- celková váha múčneho jedla - min. 450 g				
- váha šalátu ako prílohy - min. 120 g				
- váha šalátu ako hlavného jedla - min. 350 g				
- objem nápoja - min. 200 ml, vždy podľa aktuálneho jedálneho lístka.		
	
· Účastník zodpovedá za vykonanie služieb v požadovanom rozsahu a kvalite, ktoré zodpovedá platným výživovým normám pre spoločné stravovanie, dodržiavanie platných receptúr, technológie prípravy pokrmov v závodnom stravovaní.			
· Príprava stravy, ako i ostatná činnosť prevádzky sa riadi vypracovanými technologickými postupmi podľa zásad HACCP správnej výrobnej praxe, ktoré sú vypracované v zmysle zákona o potravinách č. 152/1995 Z. z, v znení zákona č. 23/2002 Z. z. §259 8. hlavy Potravinového kódexu SR v znení neskorších predpisov a doplnkov.	
· V prípade vzájomnej dohody o výdaji obedov formou hygienicky balenej stravy (napr. protipandemické opatrenia a pod.) požadujeme  izoláciu pripraveného jedla vo vhodnej nádobe  prostredníctvom fólie, ktorá sa teplom privarí na okraje obalu, resp. tesne uzatvárateľná nádoba s vrchnákom. Tesnenie musí byť vzduchotesné a zabrániť kontaminácii, vniknutiu nečistôt a vlhkosti do nádoby, ako aj vyliatiu jedla.
· Obstarávateľ si vyhradzuje právo vykonávať kontrolu poskytovaných služieb v rozsahu dodržiavania dohodnutých zmluvných podmienok, dodržiavania výživových noriem, platných receptúr, technologických postupov, hygienických zásad, dohodnutej gramáže jedál. Pre výkon takejto kontroly bude obstarávateľom menovaná komisia.
· Účastník zabezpečí služby v zmysle zmluvy o poskytovaní služieb a zmluvy o prenájme priestorov, ktoré tvoria prílohu týchto súťažných podkladov.  		
1. Platnosť ponuky 
Ponuky zostávajú platné počas lehoty viazanosti ponúk do 01. 02 2027.
1. Miesto a termín realizácie predmetu zákazky 
Miesto realizácie predmetu zákazky: MH Teplárenský holding, a.s., závod Košice, Teplárenská 3, 042 92 Košice
1. Lehota trvania zmluvy: 
od 01.11.2026 do 31.10.2027.
1. Náklady na ponuku
Všetky výdavky spojené s prípravou a predložením ponuky znáša účastník bez akéhokoľvek finančného nároku u obstarávateľa.
1. [bookmark: _Toc334173028]Harmonogram súťaže 
Výberové konanie je vyhlasované prostredníctvom internetového portálu Proebiz. 
0. Vyhlásenie dňa 13.10.2026, 
0. kolo otázok účastníkov do 15.10.2026 do 10,00 hod. mailom na adresu ivana.koubova@mhth.sk,
0. odpovede obstarávateľa zaslané do 16.10.2026.,
0. predloženie ponuky v Proebiz - zapečatené ponuky kole 19.10.2026 o 10,00 hod., 
0. informácia o ďalšom postupe,
0. uzatvorenie zmlúv.
1. Požiadavky na obsah ponuky účastníka
Účastník, ktorý má záujem sa výberového konania zúčastniť, musí elektronicky v systéme Proebiz predložiť ponuku do 19.10.2026 o 10,00 hod.:
0. Deklaráciu potrebných povolení a oprávnení na výkon a dodávku predmetu zmluvy v zmysle platnej legislatívy v SR. Urobíte tak vo voliteľných podmienkach. V prípade nedisponibility budete zo súťaže vylúčení. (účastník disponuje dokladom o oprávnení podnikať, respektíve dokladov o zapísaní v profesijnom zozname  vedenom profesijnou organizáciou. V predmete podnikania musí byť zapísaný predmet podnikania oprávňujúci účastníka poskytovať požadovaný predmet zákazky).
0. Čestné vyhlásenie - Súhlas s obsahom „Čestné vyhlásenie účastníka, ktoré tvorí prílohu týchto súťažných podkladov. Urobíte tak vo voliteľných podmienkach. V prípade nesúhlasu budete zo súťaže vylúčení.
0. Súhlas s „Platnosť cien do 01.12.2027“.Urobíte tak vo voliteľných podmienkach. V prípade nesúhlasu budete zo súťaže vylúčení.
0. návrh zmluvy o poskytovaní služieb na zabezpečenie stravovania poskytnutý obstarávateľom účastníkovi v prílohe č. 3 súťažných podkladov, ktorý sa nesmie odlišovať od predmetného vzoru zmluvy (účastník doplní iba svoje identifikačné údaje, kontaktnú osobu, cenu, príp. iné obstarávateľom požadované údaje), podpísaný účastníkom, štatutárnym zástupcom alebo iným zástupcom účastníka, ktorý je oprávnený konať v mene účastníka v súlade so spôsobom konania uvedenom v doklade o oprávnení podnikať príp. v inom doklade.
Účastník predloží požadovaný doklad elektronicky v rámci svojej cenovej ponuky.
0. návrh nájomnej zmluvy poskytnutý obstarávateľom účastníkovi v prílohe č. 4 súťažných podkladov, ktorý sa nesmie odlišovať od predmetného vzoru zmluvy (účastník doplní iba svoje identifikačné údaje, kontaktnú osobu, príp. iné obstarávateľom požadované údaje), podpísaný účastníkom, štatutárnym zástupcom alebo iným zástupcom účastníka, ktorý je oprávnený konať v mene účastníka v súlade so spôsobom konania uvedenom v doklade o oprávnení podnikať príp. v inom doklade.  Účastník predloží požadovaný doklad elektronicky v rámci svojej cenovej ponuky.
0. návrh GDPR zmluvy poskytnutý obstarávateľom účastníkovi v prílohe č. 5 súťažných podkladov, ktorý sa nesmie odlišovať od predmetného vzoru zmluvy (účastník doplní iba svoje identifikačné údaje, kontaktnú osobu, príp. iné obstarávateľom požadované údaje), podpísaný účastníkom, štatutárnym zástupcom alebo iným zástupcom účastníka, ktorý je oprávnený konať v mene účastníka v súlade so spôsobom konania uvedenom v doklade o oprávnení podnikať príp. v inom doklade.  Účastník predloží požadovaný doklad elektronicky v rámci svojej cenovej ponuky.
0. Účastník predloží platnú zmluvu - poistenie zodpovednosti za škody v min výške 200 000,- Eur.
0. Zoznam referencií (vyplnením a priložením formuláru Referencie) o realizovaných zhodných alebo obdobných služieb, realizovaných v predchádzajúcich 3 rokoch od vyhlásenia tohto obstarávania.  Požadované referencie budú obsahovať:
obchodné meno a sídlo odberateľa, 
obchodné meno a sídlo dodávateľa - účastníka, 
stručný opis predmetu zmluvy 
celkový finančný objem v € bez DPH
rok realizácie  (lehota realizácie),
meno a priezvisko a telefónne číslo kontaktnej oprávnenej osoby odberateľa, u ktorej je možné si tieto údaje overiť 
0. Týždenný jedálny lístok. Účastník predloží požadovaný doklad elektronicky v rámci svojej cenovej ponuky.
0. kontaktné informácie osôb účastníka, prostredníctvom ktorých bude obstarávateľ kontaktovať účastníka pre potreby elektronickej aukcie. Požadujeme uviesť meno a priezvisko, e-mail a telefón týchto kontaktných osôb účastníka.
0. Účastník musí byť ku dňu podpisu zapísaný v registri partnerov verejného sektora podľa zákona č. 315/2018 Z. z. o registri partnerov verejného sektora.  Účastník berie na vedomie, že zápis v registri partnerov verejného sektora je podmienkou uzatvorenia zmluvy.
1. Základné požiadavky (zmluvné dojednania)
a. Zmluva o poskytovaní služieb na zabezpečenie stravovania 
b. Nájomná zmluva 
c. Zmluva o GDPR
d. Fakturácia po odovzdaní jednotlivých etáp s dobou splatnosti min. 30 dní od doručenia fa do TS.
e. Bez zálohových platieb a kaucie.
1. Cena 
7 
8 
9 
10 
10.1 Navrhovaná zmluvná cena musí byť stanovená podľa § 3 zákona NR SR č.18/1996 Z. z.  o cenách v znení neskorších predpisov. 
10.2 Ceny v ponukách účastníkov musia byť uvedené v eurách bez DPH.

Cena musí zahŕňať všetky náklady spojené s predmetom zákazky. Účastník v Proebize uvedie jednotkovú cenu za stravnú jednotku, má byť jednotná pre stravu balenú aj vydávanú v jedálni a taktiež pre minútkovú.  
1. Kritérium na vyhodnotenie ponúk pre príslušnú časť predmetu zákazky
7 
8 
9 
10. Celková  cena za vydané obedy za mesiac......................................max. 90 bodov
(najnižšia cena  =  najvyšší počet bodov)

10. Rozšírený jedálny lístok    ............................................................max. 10 bodov
(vyšší počet jedál  =  najvyšší počet bodov) Túto hodnotu bude vkladať obstarávateľ podľa ohodnotenia rozšíreného jedálneho lístka. 
V prípade, že účastník poskytne na výber viac druhov jedál v dennej ponuke ako je minimálne stanovené, bude podľa kritéria na hodnotenie ponúk , hodnotený na základe bodu 11. 2. tejto pozvánky.
Účastník musí dodržať  minimálne štyri druhy hlavných jedál, z toho dve mäsité jedlá – vždy rôzne druhy mäsa (hovädzie/bravčové, bravčové/kuracie, morčacie/hovädzie a pod.), jedno  bezmäsité jedlo a jedno diétne jedlo alebo delená strava, 2 minútky.

1. 
11.1 Celková  cena za vydané obedy za mesiac:
Systém pridelí maximálny počet 90 bodov ponuke účastníka s najnižšou navrhovanou cenou v  €  bez DPH za mesačný predpokladaný odber jednotiek stravy. Pri ostatných ponukách sa počet bodov určí úmerou. Hodnotenie ceny ostatných ponúk sa vyjadrí ako podiel najnižšej ponúkanej ceny platnej ponuky a navrhovanej ceny príslušnej vyhodnocovanej ponuky, prenásobený maximálnym počtom bodov pre uvedené kritérium so zaokrúhlením na dve desatinné miesta. V prípade rovnakej cenovej ponuky bude účastníkom pridelené rovnaké bodové hodnotenie. 

11.2 Rozšírený jedálny lístok:  

Komisia pridelí počet bodov ponuke každého účastníka pričom hodnotenie rozšíreného jedálneho lístka sa realizuje na základe poskytnutého jedálneho lístka, ponuky rozšíreného denného menu, ktorý denne účastník poskytne nad rámec povinného menu. Hodnotenie prebehne  pridelením známky 1 až 10 , pričom 1=najmenej a 10=najviac. 

Systém pridelí maximálny počet 10 bodov ponuke účastníka s najvyššou komisiou pridelených bodov. Pri ostatných ponukách sa počet bodov určí úmerou.
1. Spôsob vyhodnotenia ponúk pre príslušnú časť predmetu zákazky
12 
12.1 Systém vyhodnocuje ponuky účastníkov a vykoná individuálne hodnotenie každého účastníka. 
Hodnotenie vykoná zvlášť pre každé kritérium. Pri každej ponuke systém urobí súčet výsledných bodov hodnotenia každej ponuky podľa  jednotlivých kritérií. Systém zostaví úvodné poradie úspešnosti ponúk na základe výsledného počtu bodov ponuky. Na prvom mieste sa umiestni účastník, ktorého ponuka dosiahne najvyšší súčet výsledných bodov podľa jednotlivých kritérií. Poradie úspešnosti ponúk nemusí byť záväzné pre určenie úspešného účastníka. 
12.2 Komisia na vyhodnotenie ponúk vyhodnotí iba tie ponuky, ktoré neboli zo súťaže vylúčené. 
Komisia na vyhodnotenie ponúk hodnotí ponuky podľa kritéria na vyhodnotenie ponúk a pravidiel jeho uplatnenia uvedeného v predchádzajúcom bode 11.
1. [bookmark: _Toc334173031]Poskytnutie doplňujúcich informácií
Doplňujúce informácie budú účastníkom poskytnuté na požiadanie, a to cez mail: ivana.koubova@mhth.sk . Odpovede budú zaslané účastníkom prostredníctvom hromadnej správy. Otázky je možné zaslať najneskôr do  15.10.2026 – 10,00 hod. 
1. Ponuka
Ponuka účastníka musí byť doručená elektronicky.  Účastník predkladá ponuku elektronicky v module „zapečatené ponuky“ na https://mhth.proebiz.com v PDF formáte.
Účastník uvedie vstupnú cenu v elektronickej aukcii. 
Vyhlasovateľ prieskumu trhu je oprávnený požadovať od účastníka predloženie dodatočných dokladov a dokumentov ak má pochybnosti o pravosti, resp. úplnosti dokladov a dokumentov predložených účastníkom.
1. [bookmark: _Toc334173034]Kontaktné osoby
Ivana Koubová  – strategický nákupca MH Teplárenský holding, a.s.
Tel.  +421 918 709 724 
e-mail: ivana.koubova@mhth.sk

Účastník/ dodávateľ môže komunikovať len s osobami uvedenými v tomto dokumente. Komunikácia s inými osobami môže byť dôvodom na vylúčenie účastníka zo súťaže.
1. Záverečné ustanovenia
Táto výzva do výberového konania nie je súčasťou výberu dodávateľa podľa zákona o verejnom obstarávaní. 
MH Teplárenský holding, a.s. si vyhradzuje právo ukončiť proces výberu dodávateľa v ktorejkoľvek etape a odstúpiť od jednania s dodávateľom bez udania dôvodu. Na základe odstúpenia od jednania nebude možné vznášať voči MH Teplárenskému holdingu, a.s. žiadne nároky.
Všetky údaje poskytnuté spoločnosťou MH Teplárenský holding, a.s. tomto výberovom konaní, tak ako aj všetky údaje predložené účastníkom, sa považujú za dôverné a môžu byť použité iba pre účely súvisiace s procesom výberu dodávateľa pre MH Teplárenský holding, a.s..
V prípade otázok sa môžete obrátiť na uvedené kontakty.
1. Prílohy
Príloha č.1 Čestné vyhlásenie  
Príloha č.2 Formulár na otázky a odpovede 
Príloha č.3 Zmluva o poskytovaní stravovacích služieb
Príloha č.4 Nájomná zmluva
Príloha č. 5 GDPR zmluva 
